**การเตรียมตัวสอบทุนรัฐบาลญี่ปุ่น(MEXT)**

รอบข้อเขียน

รอบแรกสอบแค่ 3 วิชา คือ คณิตศาสตร์, เคมี และอังกฤษ

1. คณิตศาสตร์: แบ่งเป็น 2 สอง ส่วนแรกคือ เติมคำ จะออกก็จะซ้ำๆกันทุกปี เรื่อง การแก้สมการ, diff-integrate
(ทบทวนที่เคยเรียนไปแล้วก็ใช้เทคนิคให้เป็นก็ทำได้และ), อนุกรม และ เวคเตอร์วิธีทำมีเมตริกซ์ กับภาคตัดกรวย(ถ้าทำไม่ได้ก็ลอง diff ไม่ก็ integrate มันดูละกัน)
2. เคมี: จะออกเป็น แบบปรนัย ออกพวก โครงสร้างอะตอม, ปริมาณสาร, ไฟฟ้าเคมี, เคมีอินทรีย์นิดหน่อย
(มีโพลิเมอร์โผล่มาด้วย แต่แค่ข้อเดียว ช่างมัน เดาๆเอาก็ได้ถ้าขี้เกียจจำ)
3. อังกฤษ: ก็เหมือนสอบอังกฤษทั่วๆไปอะครับ มี grammar, cloze test, reading มี พวก error แต่ที่รู้สึกว่าค่อนข้างยาก ก็จะเป็น ที่มันให้คำ/กลุ่มคำมา แล้วให้เรียงเป็นประโยค (ให้จำนวนพอดีมาเรียงไม่ว่า ให้เกินมาซะงั้น TT) มี True-False ด้วยนะ

\*\*\***จุดสำคัญ**: ถ้าอยากทำข้อสอบในวันจริงได้ ให้ฝึกจากข้อสอบเก่าและอ่านโดยภาพรวมผสมไป ตัวอย่างเช่นข้อสอบเคมี โจทย์แทบจะเหมือนเดิม แต่ต่างตรงตัวเลข กับ เนื้อหาไม่กี่ส่วนที่นำมาออกข้อสอบ

รอบสัมภาษณ์

ทางโรงเรียนฝึกให้ทีนึง(อาจารย์แนะแนวและผองครู 55+) ก็ทำให้ได้ศึกษาวิธีปฏิบัติตัวกับแนวการตอบเบื้องต้น โดยเวลาที่สัมภาษณ์นั้น ถ้ามี Portfolio ไปด้วยก็จะดีมาก ส่วนตอนวันจริง เวลาที่ไปสัมภาษณ์ก็ควรจะไปก่อนเวลา ไปนั่งรอ ให้เค้าคิดว่าเราว่ามีความรับผิดชอบ และตรงต่อเวลาก็ได้ใจกรรมการที่แอบมองเราส่วนหนึ่งแล้วหละ (ปีอื่นไม่รู้เป็นไง แต่ปีนี้แอบมองผ่านห้องทำงานหละ ^^)

ผู้ที่จะมาสัมภาษณ์เรา มีอยู่สามคน เป็นคนญี่ปุ่น 1 คน และ คนไทย 2 คน ตอนก่อนเข้าไปให้จัดเครื่องแต่งกายและทุกส่วนของร่างกายให้ดูดีก่อน พอตอนเข้าไปเห็นกรรมการครั้งแรกก็ให้ไหว้เค้า ทำตัวสุภาพ (ตามธรรมเนียมที่ดีงามของคนไทยอ่านะ) เสร็จแล้วก็รอให้เค้าเชิญเรานั่ง ถ้าไม่เชิญก็ขอเค้านั่งซะ ละก็เริ่มสัมภาษณ์เลย

เนื้อหาการสัมภาษณ์ โดยส่วนมากแล้วก็จะเอามาจากสิ่งที่เราเขียนใน ใบสมัคร เช่นพวกแบบ อยากเรียนสายอะไร ทำไมถึงอยากเรียนสายนี้ แล้วเรียนจบแล้วจะทำอะไรต่อไป และที่น่าจะถามแน่ๆเลยคือ คิดอย่างไรกับประเทศญี่ปุ่น แล้วก็ ในใบสมัครจะมีเกี่ยวกับภาษาแปลกๆที่ถามว่ารู้รึป่าวอะไรแบบนี้ เค้าอาจจะให้เราลองแสดงให้ดู อย่างตัวพี่ พี่รู้ภาษาญี่ปุ่นแล้วก็เขียนลงไป เค้าก็ให้พูดให้ฟัง แล้วก็เขียนภาษาญี่ปุ่นไรงี้ให้เค้าดูด้วย

แล้วก็คำถามอื่นๆที่น่าจะถามก็เช่น คิดว่า คน/สังคม ญี่ปุ่นต่างกับไทยอย่างไร? แล้วก็ถามว่ารู้ไหมว่าที่มีทุนนี้มีไว้เพื่ออะไร(คำตอบก็ประมาณว่า สานสัมพันธไมตรีระหว่าง ไทยกับญี่ปุ่นอะ) แล้วก็ถามว่าจะทำอะไรเพื่อเป็นการสานสัมพันธภาพทั้งระหว่างไทยกับญี่ปุ่นได้บ้าง และ ทำอย่างไร หากว่าเราพก portfolio ไปด้วย แล้วเอาให้เค้าดูอะ เค้าก็จะถามในสิ่งที่เห็ฝนใน port นั่นแหละ เช่นว่า มีรูปการทำค่ายเค้าก็จะถามว่าไปที่ไหน ทำหน้าที่อะไร ได้อะไรจากการทำค่ายบ้าง เป็นต้น

\*\*\***จุดสำคัญ**: ก่อนส่งใบสมัคร Xerox หน้าคำถามไรงี้เก็บไว้ด้วย จะได้ตอบไม่ห่างจากคำตอบเดิมมากนักเวลาเค้าสัมภาษณ์ เวลาไปสัมภาษณ์ขอให้พูดตามความจริงและพูดจากใจจริง อย่าเฟคพูดนะครับ เค้าชอบถามย้ำ เกิดเฟคละมันไม่ตรงกัน กรรมการที่มาสัมภาษณ์เราดูออกแน่นอนๆๆๆ

ก็ไม่มีอะไรจะบอกละครับ อวยพรได้อย่างเดียวแล้ว ที่เหลือขึ้นอยู่กับต้องน้องเองนะครับ **โชคดีนะครับ**